[{"text_idx": "#000005", "text": "Gwasgu\u2019r botwm \u201cCyfrifiadur.\u201d Allan o\u2019r twll yn y llawr daw\u2019r peiriant. Cyfrifiadur heb fotymau yw hwn. Mae\u2019n medru siarad a dehongli eich llais. \u201cNewyddion\u201d rwyf yn dweud. Dyma\u2019r teclyn yn dechrau. \u201cDyma\u2019r penawdau. Mil o robotiaid yn mynd ar streic mewn ffactri rocedi yn Manceinion. Plant ysgolion Dyfed yn mynd ar drip i\u2019r blaned Pliwto heddiw. Mae\u2019r Senedd yn cyfarfod heddiw i drafod cael twnel i fobilau o dan yr Afon Hafren.\u201d Gwasgu\u2019r botwm \u201cDiwedd.\u201d Lawr a\u2019r cyfrifiadur i\u2019r twll."}, {"text_idx": "#000006", "text": "Gwasgu \u201cFideoffon.\u201d Daw\u2019r teclyn i fyny o\u2019r llawr. Rwyf yn codi\u2019r derbynnydd a rhoi\u2019r camera yn y lle priodol. Teipio rhif fy nghefnder ar y panel arbennig. Aros am eiliad. Gweld ei lun yn ei gartref yn Llundain, yntau hefyd ar wyliau. Cael sgwrs fach gyfeillgar a threfnu mynd i\u2019w weld ar o\u0302l cinio."}, {"text_idx": "#000007", "text": "Tua 12.00. Mae fy hamddena yn cael ei dorri ar draws gan swn byddarol y fideoffon. Galwad i mi. Rwyf i fod i ddod i ganolfan waith Robotiaid Dyfed lle rydwyf yn gweithio. Mae nam yn y rhaglen waith yn peri i\u2019r robotiaid redeg yn wyllt. Brysio i\u2019r mobil. Gwasgu\u2019r botymau \u201cFfactri\u201d a \u201c500 kilomedr yr awr.\u201d Dal yn dynn \u2013 ac ymhen eiliad rwyf wedi cwblhau\u2019r daith o ddeg kilomedr. Ar ol tri chwarter awr o wasgu botymau, mae popeth yn ei le yn y ganolfan."}, {"text_idx": "#000008", "text": "1.30. I mewn i\u2019r mobil. Gwasgu\u2019r botymau \u201cLlundain\u201d a \u201c400 kilomedr yr awr.\u201d Eistedd yn ol yn gysurus a darllen llyfr. Cyrraedd Llundain o\u2019r diwedd, a gweld fy nghefnder. Diwrnod o wyliau i ni\u2019n dau. Prynhawn mewn arddangosfa arbennig o\u2019r enw \u201cBywyd yn yr wythdegau.\u201d Gweld rhyfeddodau. Dim ond un robot a hwnnw\u2019n lletchwyth a thrwscwl iawn. (O diar, meddyliwch am wneud prydiau bwyd heb help un o\u2019r rhain!) Gweld y ZX81. Mae hwn yn hen ffasiwn ofnadwy, rhes ar ol rhes o fotymau gwirion a dim ond 16k o gof \u2013 tegan plant bach yn unig oedd hwn. Ond eto, roedd miliwn o fobl wedi ei brynu \u2013 rhywbeth anodd ei gredu."}, {"text_idx": "#000010", "text": "Dyna brynhawn diddorol, ond rhaid i bob peth da ddod i ben ac adre a mi dros ail bont Hafren. Galw gyda\u2019r meddyg. Aros o flaen y sgrin fawr a hwnnw\u2019n dweud fy mod yn holliach. Ar o\u0302l cael pryd o fwyd blasus, chwarae gwyddbwyll gyda\u2019r cyfrifiadur. Mae\u2019r ge\u0302m yn mynd ymlaen am oriau ond yn y diwedd yr un peth sy\u2019n digwydd tro ar o\u0302l tro \u2013 y cyfrifiadur sy\u2019n ennill."}, {"text_idx": "#000012", "text": "England\u2019s screaming? 3D Monster Maze (1981) and punk auteurism in 8-bit programming"}, {"text_idx": "#000013", "text": "[Meant for an internal Swansea University audience at this stage, but drop me a line, wherever you are, if this sort of thing appeals to you. It\u2019s almost the definition of a work in progress though: please don\u2019t expect much finesse.]"}, {"text_idx": "#000015", "text": "This talk will be given in English / Traddodir y sgwrs hon yn Saesneg\nHow do we theorise a videogame? What importance do we place on its history, genre, narrative or gameplay? In this work-in-progress talk, I explore such questions using one game in particular: Malcolm Evans\u2019 1981 debut, 3D Monster Maze (3DMM). A silent game programmed for the black-and-white Sinclair ZX81 microcomputer, it has been seen by some as the progenitor of first-person shooters and even survival horror. I suggest that, in examining single-author productions such as 3DMM, it is essential to focus on the nature and context of the tools used in their creation. I tentatively advance the concept of \u2018punk auteurism\u2019 as a way to explore the DIY nature of microcomputer programming, and the singular vision of its practitioners. Is this an adequate way to explore the shaping of programs such as 3DMM? Join our intrepid hero as he examines a labyrinthine world of competing theories and methodologies, and attempts to emerge from the maze with his credibility (partially) intact."}, {"text_idx": "#000016", "text": "Sut fedrwn ni ddamcaniaethu ge\u0302m fideo? Pa bwysigrwydd rown ni ar ei hanes, ei genre, ei naratif neu\u2019r ffordd o\u2019i chwarae? Yn y sgwrs hon, sy\u2019n waith ar y gweill, rwy\u2019n ymchwilio i gwestiynau o\u2019r fath gan ganolbwyntio ar ge\u0302m gyntaf Malcolm Evans, sef 3D Monster Maze (3DMM), a ryddhawyd ym 1981. Rhaglennwyd hi ar gyfer y Sinclair ZX81, microgyfrifiadur du-a-gwyn, mud, ac fe\u2019i gwelir gan rai yn un o hynafiaid gemau saethu person cyntaf, a hyd yn oed gemau arswyd \u2018para\u2019n fyw\u2019. Awgrymaf, wrth archwilio cynyrchiadau un-awdur megis 3DMM, ei bod yn hanfodol canolbwyntio ar natur a chyd-destun y dulliau a ddefnyddir wrth eu creu. Petrusaf wrth gyflwyno\u2019r cysyniad o \u2018auteuraeth byncaidd\u2019 fel ffordd i archwilio natur DIY y broses o raglennu microgyfrifiadur, yn ogystal a\u0302 gweledigaeth unigryw yr ymarferwyr. A yw hyn yn ffordd ddigonol i archwilio rhaglenni fel 3DMM? Ymunwch a\u0302\u2019n harwr dewr mewn drysfa o ddamcaniaethau a methodolegau, wrth iddo geisio cadw\u2019i hygrededd yn (weddol) gyfan wrth ddianc."}, {"text_idx": "#000017", "text": "Trwy ddulliau technoleg? (rhan 2)"}, {"text_idx": "#000018", "text": "(Ychwanegwyd, fore Sadwrn: slepjan anferth i fi am anghofio nad oes gan y Pi Zero wifi. Fe ychwanegwn ni tua \u00a31 filiwn at y gyllideb er mwyn adeiladu 400,000 o bethau atodol er mwyn galluogi hynny, a chroesi bysedd...)"}, {"text_idx": "#000020", "text": "1.1. Ers lansio Siri, y system gynorthwyo awtomatig, ar yr iPhone yn 2011, mae nifer y rhai sy\u2019n cyfathrebu a\u2019u systemau cyfrifiadurol trwy gyfrwng lleferydd wedi codi\u2019n sylweddol. Gwelwyd cynnydd pellach gyda lansiad systemau tebyg ar gyfer y cartref: Amazon Alexa/Echo yw\u2019r amlycaf o\u2019r rhain ond ceir nifer o rai eraill o\u2019r fath. Systemau ymateb rhyngweithiol a\u0302 llais (Interactive Voice Response \u2013 IVR) yw\u2019r term ar y systemau hyn."}, {"text_idx": "#000021", "text": "1.2 Mae nifer (e.e. Jones et al., 2017) o\u2019r farn bod systemau IVR yn fygythiad sylweddol i ddyfodol y Gymraeg ar yr aelwyd. Y ddadl yw y bydd systemau sy\u2019n cyplysu iaith naturiol a deallusrwydd artiffisial yn cael effaith andwyol ar barth iaith y cartref. Os nad yw\u2019r systemau\u2019n medru\u2019r Gymraeg, Saesneg fydd iaith fwy naturiol yr aelwyd. Mae goblygiadau\u2019r shifft ieithyddol hon yn amlwg ac yn ddirdynnol."}, {"text_idx": "#000022", "text": "1.3 Ystyrir yn yr adroddiad hwn ymgais bosib i wrthdroi\u2019r shifft a ddisgrifiwyd yn 1.2, a chreu Rhyngrwyd y Pethe (term drafft \u2013 union eiriad y teitl i\u2019w drafod), sef rhwydwaith Gymraeg o fotiau fydd nid yn unig yn creu dros ddwsin o swyddi yn sir Penybont-ar-Ogwr, ond yn sicrhau ffyniant yr iaith Gymraeg."}, {"text_idx": "#000023", "text": "1.4 Nod Rhyngrwyd y Pethe yw ychwanegu tua 400,000 at nifer siaradwyr y Gymraeg. Golyga hyn, o ystyried cyfrifiad 2011, y bydd tua miliwn (1,000,000) o siaradwyr Cymraeg o fewn ffiniau daearyddol Cymru cyn diwedd y prosiect."}, {"text_idx": "#000024", "text": "2.1 Bydd Rhyngrwyd y Pethe yn seiliedig ar system Raspberry Pi Zero (a dalfyrrir yn \u2018Zero\u2019 o hyn ymlaen). Cynhyrchir y Zero ym Mhencoed, ger Penybont-ar-Ogwr. Cyfrifiadur un-bwrdd (single-board computer) yw\u2019r Zero, a fwriedir fel system rad i hybu prosiectau codio, \u2018creu\u2019 a hacio. Cost y Zero, i unigolyn ei brynu, yw \u00a34."}, {"text_idx": "#000025", "text": "2.2 Fel arfer, llwythir meddalwedd y Zero ar gerdyn SDHC, sy\u2019n gymharol rad ei gynhyrchu, yn enwedig mewn niferoedd mawr. At ddibenion Rhyngrwyd y Pethe, bydd rhaid cynhyrchu cardiau SDHC sy\u2019n cynnwys:"}, {"text_idx": "#000027", "text": "2.3 At ddibenion y project hwn, bydd angen ychwanegu modiwl sain at y Zero, am mai dim ond drwy soced HDMI y chwaraeir y sain fel arfer. Amcangyfrifir mai tua 25c/uned fydd cost y modiwl ychwanegol hwn (cydran ddrutaf \u2013 soced 3.5mm stereo, tua 5c/uned \u2013 angen prisio hwn yn fanwl yn y drafft nesaf)"}, {"text_idx": "#000029", "text": "[nodyn drafft: \u00a32 miliwn ar yr ochr uchel braidd, ond gellir mireinio hyn yn y drafft nesaf. gofyn yn y cyfarfod staff nesaf: oes rhywun yn y swyddfa yn gwybod sut i ddefnyddio Excel? Beth yw cost rhaglennu cerdyn SDHC?]"}, {"text_idx": "#000030", "text": "3.1 Dosberthir un uned Zero yr un (cyfrifiadur + modiwl sain + cerdyn SDHC) i 400,000 o aelwydydd di-Gymraeg yng Nghymru, fydd wedi cofrestru ymlaen llaw wrth lenwi ffurflen ar-lein. Gall yr unedau gysylltu a\u0302 di-wi\u2019r aelwyd yn awtomatig (gweler botymau Amazon am esiampl). O redeg y feddalwedd, bydd yn cofrestru\u2019n awtomatig a\u2019r gweinydd canolog, a letyir ym Machynlleth, Powys."}, {"text_idx": "#000031", "text": "3.2 Bydd proses gofrestru un (1) uned Zero yn adio un (1) at niferoedd y siaradwyr Cymraeg yng Nghymru. Gellir cyfiawnhau hyn yn athronyddol ac yn ymarferol, am fod yr unedau yn cynnwys system leferydd Gymraeg."}, {"text_idx": "#000032", "text": "[nodyn drafft: rhaid i ni weddi\u0308o na weliff unrhyw athronydd go iawn y ddogfen hon. Oes yna ffynonellau fedrai eu darbwyllo? Langdon Winner? Peter-Paul Verbeek? Rhywbeth gan Kittler fel arfer yn gweithio\u2019n iawn, a does neb wir yn ei ddeall e. O ran hynny: Deleuze a Guattari?]"}, {"text_idx": "#000033", "text": "3.3 Bydd y gweinydd a grybwyllwyd yn 3.1 yn cynnwys corpws hanesyddol o destunau safonol llenyddol (sy\u2019n cwmpasu\u2019r \u2018Pethe\u2019), mewn ffurf y gellir eu darllen gan y llais synthetig Cymraeg. Dee\u0308llir bod system blaen-brosesu/tocyneiddio\u2019r lleisiau wedi bod yn gymharol aeddfed ers tua 2006."}, {"text_idx": "#000034", "text": "[nodyn drafft: angen trafod union gynnwys corpws 3.3 gydag eraill. angen i adrannau Cymraeg y prifysgolion i gyd gytuno ar destunau Rhyngrwyd y Pethe er osgoi tensiwn yn y dyfodol. hyn yn rhy hunllefus? ysgol brofiad yn dangos bod cael adrannau o\u2019r fath i gytuno a\u0302\u2019i gilydd yn peri ma\u0302n sialensau weithiau. angen creu adran \u2018heriau/risgiau\u2019 a gosod y sialens hon yn rhif 1 yn yr adran honno. atebion posibl \u2013 cyfarfodydd cyfrinachol? gwell peidio ystyried cyfarfodydd agored: rhy gecrus]"}, {"text_idx": "#000035", "text": "3.4 Yn foreol/nosweithiol, bydd yr unedau, fydd wedi\u2019u cysylltu a\u0302 seinydd naill ai drwy\u2019r cysylltiad HDMI neu\u2019r cysylltiad 3.5mm stereo, yn cysylltu a\u0302\u2019r gweinydd ym Machynlleth ac yna\u2019n dechrau llefaru testun y dydd. Newidir y testun hwn yn gyson."}, {"text_idx": "#000037", "text": "4.1 Ychwanegu at gyflogaeth ardal Pencoed trwy gynhyrchu\u2019r 400,000 uned cychwynnol yn ffatri\u2019r Raspberry Pi (gweler hefyd adran 5.1, a\u2019r unedau newydd fyddai angen eu dosbarthu\u2019n achlysurol yn dilyn prif lansiad y project)"}, {"text_idx": "#000038", "text": "4.2 Cynyddu nifer y siaradwyr Cymraeg i un filiwn, ac adrodd y ffigwr hynny gobeithio ym mhenawdau Cyfrifiad 2021. Byddai gwireddu\u2019r uchelgais hon, sydd wedi bod yn freuddwyd i ymgyrchwyr ieithyddol ers chwarter canrif a mwy, yn holl-bwysig. O lwyddo yn hyn, prin y gellir gor-bwysleisio\u2019r cynnydd wedyn yn hyder diwylliannol y Gymraeg ac, yn wir, Cymru\u2019n gyffredinol. Mae i\u2019r project hwn effeithiau hir-dymor hynod bositif."}, {"text_idx": "#000039", "text": "4.3 Ychwanegu at gyfalaf diwylliannol y Gymraeg trwy orfodi i aelwydydd di-Gymraeg wrando ar rai o brif drysorau\u2019r iaith, a gwneud hynny\u2019n gyson iawn."}, {"text_idx": "#000041", "text": "5.1 Fel y crybwyllwyd yn adran 2.4, tua \u00a32 filiwn fydd cost cychwynnol Rhyngrwyd y Pethe. Dylid gosod tua \u00a3250,000/flwyddyn wedi hynny er mwyn dosbarthu unedau newydd at yr aelwydydd sydd wedi\u2019u colli, eu difetha neu eu bwyta\u2019n ddamweiniol."}, {"text_idx": "#000042", "text": "[angen gofyn i\u2019r adran gyfreithiol \u2013 ai ni fyddai\u2019n talu biliau vet yr aelwyd pe byddai\u2019r ci yn bwyta\u2019r uned? gwell checkio. ychwanegu at y risgiau?]"}, {"text_idx": "#000043", "text": "5.2 Dylid nodi mai cyllideb blynyddol Llywodraeth Cymru ar gyfer yr iaith Gymraeg, ag eithrio y Gymraeg mewn addysg, yw \u00a36,964,000 (2017-18, gweler tud. 11). Teimlir bod y niferoedd o fewn 5.1 yn cymharu\u2019n eithriadol ffafriol a\u0302 hyn, yn enwedig o ystyried y manteision o ran cyflogaeth a nodwyd yn 4.1."}, {"text_idx": "#000044", "text": "Trwy ddulliau technoleg? (rhan 1)"}, {"text_idx": "#000045", "text": "Fy hoff beth i yng nghynhadleddau Cyfrwng oedd y sesiynau pryfocio. Hanner awr o sesiwn, pawb yn medru siarad am hyd at ddwy funud yr un: dwedwch eich dweud ar thema\u2019r flwyddyn honno. Rhyw fath o Speaker\u2019s Corner cyfryngol oedd y pryfociadau, gyda rhai\u2019n gwamalu ac eraill yn gwyntyllu, ond y cyfan yn gryno ac, ar ei orau, yn hynod gywrain. Rwy\u2019n cofio\u2019n glir Elan Closs Stephens yn codi ar ei thraed yn y gynhadledd Cydgyfeiriant yn 2008, ac yn gofyn i\u2019r gynulleidfa godi\u2019u llaw os oedden nhw erioed wedi darllen blog (dwylo bron pawb i fyny), wedyn, faint oedd wedi ysgrifennu blog (dim mwy na hanner dwsin)... yna, erioed wedi cynhyrchu neu gyfarwyddo rhaglen deledu neu radio (o ystyried cenhadaeth Cyfrwng, tua hanner y stafell). Ugain eiliad, a\u2019r pwynt am swigen y cyfryngau torfol wedi\u2019i wneud yn glir."}, {"text_idx": "#000048", "text": "C: O ran canran, pryd ddigwyddodd y cynnydd mwyaf erioed yn y nifer o bobl oedd a\u0302 rhyw fedr yn y Gymraeg?\nC: Beth oedd maint y cynnydd hwnnw?\nA: Tua 100,000%: 1,000 miliwn o ddefnyddwyr a\u0302\u2019r sgiliau angenrheidiol."}, {"text_idx": "#000049", "text": "Yn Awst 2009 y lansiwyd Google Translate Cymraeg. Os ddwedwn ni fod na tua 1,000,000 o bobl ledled y byd (gor-amcangyfrif, yn fwy na thebyg) oedd, cyn hynny, a\u0302 rhyw fath o fedr yn y Gymraeg, yna fe allwn ddadlau i Google agor y drws ar y Gymraeg i\u2019r Rhyngrwyd gyfan. Nifer defnyddwyr y Rhyngrwyd yn 2009? Tua 1.8 biliwn o bobl, ac mae\u2019n weddol deg tybio y byddai\u2019r rhelyw yn medru cyrchu gwasanaeth cyfieithu Google. Ond rydw i wedi bod yn geidwadol iawn, ac amcangyfrif nad oedd pob pa\u0302r iaith yn ddigon aeddfed ar y pryd, felly mi ddweda ni mai tua biliwn (1,000 miliwn) o bobl fyddai\u2019n deall un o\u2019r prif ieithoedd hynny, a derbyn cyfieithiad synhwyrol o\u2019r Gymraeg i\u2019w hiaith hwy."}, {"text_idx": "#000050", "text": "Hydref y flwyddyn honno, mi wnaeth cyd-weithiwr, yr Athro (erbyn hyn) David Berry, gysylltu a fi yn y Gymraeg. Roedd hynny\u2019n syndod i fi, gan nad oedd David yn medru\u2019r iaith mewn unrhyw ffordd. Ond medrai ddefnyddio Google Translate, a dyna ni\u2019n dau wedyn yn ebostio\u2019n gilydd, minnau\u2019n teipio Cymraeg rhugl (wel, gweddol rugl...) ac yntau\u2019n defnyddio peiriant Google i gyfieithu, i ddehongli, ac yna i gyfieithu ei ymateb yn o\u0302l i\u2019r Gymraeg."}, {"text_idx": "#000051", "text": "Yn ddiarwybod i fi, ond yn sicr nid i David, chwarae un o bosau athronyddol mawr y byd cyfieithu peirianyddol oedden ni, sef dadl John Searle am yr Ystafell Tsieineaidd. Dyma\u2019r ymresymiad: rydych chi\u2019n gaeth mewn stafell, gyda llwyth o lyfrau sy\u2019n eich galluogi chi i gyfieithu o\u2019r Gymraeg (wel \u2013 o\u2019r Saesneg yn esboniad Searle, ond yr un yw\u2019r ddadl) i sgript Tsieine\u0308eg. Deallwch, dydych chi\u2019ch hun ddim yn medru dehongli\u2019r un gair Tsieine\u0308eg. Ond bob tro mae rhywun yn agor ffenest y stafell ac yn rhoi papur i chi mewn Tsieine\u0308eg, rydych chi\u2019n chwilota\u2019ch rheolau, yn edrych ar y symbolau, ac yn gwbl beirianyddol, yn trosi\u2019r sgript i\u2019r Gymraeg, ac yn ei roi\u2019n o\u0302l wrth ochr y ffenestr i rywun ei gymryd."}, {"text_idx": "#000053", "text": "Ond howld on, meddech chi, dyw\u2019r bobl ma ddim yn defnyddio\u2019r iaith mewn unrhyw ffordd ystyrlon. Ac mae mwyafrif llethol y biliwn o bobl gafodd fynediad potensial at gyfieithydd Cymraeg yn 2009 wedi osgoi\u2019r iaith yn gyfangwbl, a chadw at gyfieithu\u2019r Saesneg, Ffrangeg, Almaeneg, Sbaeneg..."}, {"text_idx": "#000054", "text": "O\u2019r gorau, digon teg. Ond ystyriwch hyn, felly: mae Mrs Jones Llanrug, bellach, yn heneiddio. Fe\u2019u symudwyd hi gan ei theulu i fflatiau\u2019r henoed ym Mangor, ond dynion a gwragedd dw\u0302ad sydd yno fwyaf, ac ambell ddydd ddaw na neb i\u2019w gweld sy\u2019n siarad Cymraeg. Mae hi\u2019n dueddol o anghofio ble mae Radio Cymru ar y deial, ond yn ddigon hapus a\u0302 Radio 2 fel arfer (hawdd dod o hyd iddo \u2013 holl ffordd i\u2019r chwith, wedyn tiwnio\u2019n araf i fyny\u2019r band). Ambell waith fe wyliff hi S4C, ond mae\u2019r Freeview braidd yn dodji ar y gorau, a signal y BBC yn llawer cryfach. Ar y diwrnodau hynny pan nad yw Mrs J yn siarad a\u0302 neb yn Gymraeg, na chwaith yn gwrando ar wasanaethau cyfryngau Cymraeg, na\u2019n darllen Cymraeg (anodd beth bynnag ag ystyried cyflwr ei llygaid), fedrwn ni wir, mewn difri calon, ei galw\u2019n ddefnyddiwr yr iaith? Pam lai na fedrwn ni ychwanegu un biliwn o bobl at ffigurau\u2019r Gymraeg, felly? Wedi\u2019r cyfan, trwy ddulliau technoleg yn unig y mae llwyddo."}, {"text_idx": "#000056", "text": "[yfory, ar o\u0302l cwsg, sori. Gen i syniad cyfangwbl wych ar sut i gynyddu nifer y siaradwyr Cymraeg i un filiwn (yng Nghymru\u2019n unig), ar gost fydd yn llai na hanner yr hyn mae Llywodraeth Cymru\u2019n ei wario\u2019n flynyddol ar yr iaith. Sut? Wel, trwy adeiladu Rhyngrwyd y Pethe, go iawn...]"}, {"text_idx": "#000060", "text": "Traddodir y sgwrs trwy gyfrwng y Saesneg \u2013 This talk will be given in English"}, {"text_idx": "#000061", "text": "We outline our work in progress on the use of Twitter by the political parties who contested the 2014 European and 2015 UK general elections in Wales. We build on our existing work (Cunliffe, 2008, 2011) which examined the relative levels of Welsh-language provision on party websites during the 2007 Welsh Assembly and 2010 UK elections, and bring to it our previous research (Jones, Cunliffe and Honeycutt, 2013) on Twitter and the Welsh language."}, {"text_idx": "#000062", "text": "However, this will mainly be a talk about the challenges of \u2018data rhesymol fawr\u2019, or, in English, \u2018reasonably big data\u2019. We now have a corpus of over 40,000 tweets from 12 political parties, and we will outline the challenges we face in analysis and discuss possible methodologies for constructing and discovering meaning in what we have collected."}, {"text_idx": "#000063", "text": "Byddwn yn amlinellu ein gwaith ar-y-gweill ar y defnydd o Twitter gan y pleidiau gwleidyddol hynny a ymladdodd, yng Nghymru, yr etholiadau Ewropeaidd yn 2014 ac etholiad cyffredinol y DU yn 2015. Mae hyn yn adeiladu ar ben ein gwaith blaenorol (Cunliffe, 2008, 2011) a archwiliodd y lefelau cymharol o ddarpariaeth Gymraeg ar wefannau\u2019r pleidiau yn ystod etholiad y Cynulliad 2007 ac etholiadau\u2019r DU yn 2010. Byddwn hefyd yn ymwneud a\u0302\u2019n gwaith ymchwil blaenorol (Jones, Cunliffe a Honeycutt, 2013) ar gydberthynas Twitter a\u2019r iaith Gymraeg."}, {"text_idx": "#000067", "text": "Ychydig o gyd-destun i\u2019r rhaglen gyntaf: ar waha\u0302n i Heno (a Pobol y Cwm, oedd yn dychwelyd yr un noson), tybed beth arall oedd ar S4C nos Lun, Medi\u2019r 17eg 1990?"}, {"text_idx": "#000068", "text": "Yn graidd i Heno oedd y syniad o adael y Gaerdydd ddinesig a dod ag S4C yn agosach at y gwylwyr \u2013 yn llythrennol felly, drwy adeiladu stiwdio newydd sbon yng Nghanolfan Siopa Dewi Sant, Abertawe. Symudodd y rhaglen i Lanelli tua throad y mileniwm, a maes parcio sydd ar safle\u2019r hen stiwdios bellach (sy\u2019n fwyaf nodedig am fod yn gartref i un o weithiau\u2019r artist cyfoes, Jeremy Deller)."}, {"text_idx": "#000070", "text": "Penblwydd hapus iawn i Heno, felly, oddi wrtha i a\u2019r Bois. Unrhyw un am roi punten ar Grammos?"}, {"text_idx": "#000071", "text": "Englynion \u2018gweddol dda\u2019 am y chwaraeydd recordiau, o Eisteddfod 1900"}, {"text_idx": "#000072", "text": "Wedi bod yn hel sgwarnogod drwy\u2019r dydd o ran ymchwil, ond wrth geisio a methu canfod yr union ffynhonnell sydd angen arna i, dyma dod ar draws perl o gystadleuaeth o Eisteddfod Genedlaethol Lerpwl, 1900. Yn agos at ddiwedd y gyfrol cyfansoddiadau (neu, i fod yn fanwl gywir, cyfrol yr \u2018Eisteddfod Transactions\u2019, sydd hefyd yn cynnwys 28 tudalen uniaith Saesneg diflas iawn ar hynt yr Eisteddfod ei hun) fe gewch chi\u2019r feirniadaeth hon ar gystadleuaeth yr englyn."}, {"text_idx": "#000073", "text": "Wn i ddim a enillodd \u2018geirseinydd\u2019 ei blwy yn Gymraeg ar gyfer \u2018gramophone\u2019 Edison, ond doedd yr un o\u2019r 89 englyn yn ddigon da i gyfiawnhau colli gini o goffrau\u2019r Steddfod, mae\u2019n debyg. Ffugenw gorau\u2019r gystadleuaeth o bell: Trebor Lleifiad, fyddai\u2019n deitl gwych i B-movie Cymraeg."}, {"text_idx": "#000084", "text": "Wnes i gychwyn swydd newydd yn gynharach y mis \u2018ma, a dyna\u2019r prif reswm pam eich bod chi\u2019n darllen hwn, am wn i."}, {"text_idx": "#000090", "text": "A dyma chi\u2019n syllu ar y thermomedr, ac yn sylweddoli hwyrach nad oedd yr ateb digidol mor gywir a\u0302 hynny. Roedd yn eitha agos i\u2019w le, ond, wrth graffu\u2019n fanwl, fe welwch chi fod 19.7 gradd yn agosach ati. Ac os dewiswch chi ddefnyddio chwyddwydr, neu feicrosgop, neu beth bynnag arall, fe ddewch yn agosach, agosach fyth at y tymheredd go iawn."}, {"text_idx": "#000091", "text": "Fe welwch chi\u2019r pwynt, gobeithio \u2013 ceisio\u2019u gorau glas i efelychu deunydd y byd cig a gwaed wna\u2019r pethau \u2018digidol\u2019 \u2018ma. Mae \u2018na fanteision i wneud hynny, wrth gwrs. Os ydych chi\u2019n gwybod unrhyw beth am theori signalau, fe wyddoch chi fod deunydd digidol yn llawer haws ei drosglwyddo\u2019n glir o\u2019r naill fan i\u2019r llall, heb fod unrhyw ddeunydd arall yn torri ar ei draws. Ac unwaith bod gwybodaeth ar ffurf ddigidol, mae cyfrifiaduron y byd yn medru derbyn, trawsffurfio, dehongli ac anfon mlaen y deunydd hwnnw ar amrantiad: wel, dyna\u2019r theori, o leiaf."}, {"text_idx": "#000096", "text": "Ac fy mwriad yw i hwn fod yn hwyl hefyd. Wel, i mi o leiaf. Cawn weld..."}, {"text_idx": "#000097", "text": "Wrthi\u2019n cychwyn / Just starting up"}]